  Туспуктэм: Наталия Сильвестрова Наталия Сильвестрова Удмуртилэн кунлык нуналэз азьын Ижкарысь Шор площадьын элькунлэсь Данъян пулзэ выльдӥзы. Отчы 54 адямиослэн но 15 ужан коллективъёслэн нимъёссы шедизы. Со сярысь улосвыл тӧролэн но кивалтэтлэн пресс-службазы ивортӥз. « Данъян пул вылысь котькудӥз удысужлыко луонлэн, сюлмысь ужанлэн примерез луэ, соослэсь адӟем кароно » Александр Журавлёв, Удмуртиысь тӧролэн но кивалтэтлэн администрациенызы кивалтӥсьлэсь ужзэ быдэсъясь Данъян пул вылысь заводын ужасьёслэсь, дышетӥсьёсьёслэсь, эмчиослэсь, гурт возёс, лулчеберет удысъёсын ужасьёслэсь, инженеръёслэсь, ужбергатӥсьёслэсь туспуктэмъёссэс адӟыны луэ. Ваньзы соос ас удысазы кема аръёс но азинлыко ужало, мер улонэ мыло-кыдо пырисько. Одӥгез соос пӧлысь Надежда Сапожникова, Можга ёросысь лулчеберет юртысь калык творчествоя ёзэтэн кивалтӥсез. Нылмурт удмурт лулчеберетэз азинтонын бадӟым уж нуэ. Со сярысь чӧлсонпусъя лыдӟыны быгатӥськоды. Тегъёс: Мерлык Удмуртия  